b'\n_START_ARTICLE_\nHMS Conqueror (S48)\n_START_SECTION_\nK\xc3\xa4ytt\xc3\xb6historia\n_START_PARAGRAPH_\nHMS Conqueror osallistui Falklandin sotaan p\xc3\xa4\xc3\xa4llikk\xc3\xb6n\xc3\xa4\xc3\xa4n Chris Wreford-Brown. Se l\xc3\xa4hti merelle 3. huhtikuuta 1982 Faslanen laivastotukikohdasta Gare Lochista Skotlannista ja alus saapui Falklandin ymp\xc3\xa4rille m\xc3\xa4\xc3\xa4ritetylle sotatoimialueelle  21 vuorokautta my\xc3\xb6hemmin teht\xc3\xa4v\xc3\xa4n\xc3\xa4\xc3\xa4n etsi\xc3\xa4 alueelta Argentiinan laivaston aluksia erityisesti lentotukialus ARA Veinticinco de Mayoa. _NEWLINE_Alus havaitsi 30. huhtikuuta Falklandin saarten lounaispuolella Argentiinan laivaston risteilij\xc3\xa4n ARA General Belgranon, joka oli kuitenkin hieman sotatoimialueen ulkopuolella. Sukellusvene sai hallitukselta luvan upottaa risteilij\xc3\xa4n, mink\xc3\xa4 j\xc3\xa4lkeen se laukaisi kolmen torpedon sarjan. Torpedoista kaksi osui risteilij\xc3\xa4\xc3\xa4n tuhoisin seurauksin. Alus upposi vieden mukanaan 323 merimiest\xc3\xa4._NEWLINE_Sodan p\xc3\xa4\xc3\xa4tytty\xc3\xa4 sukellusvene palasi Faslaneen. Alus poistettiin k\xc3\xa4yt\xc3\xb6st\xc3\xa4 vuonna 1990.'